paragraph_text: Koncentracijski logor Mauthausen bio je nacistički sabirni i radni logor koji je djelovao na području Austrije te je bio jedan od najvećih logora u toj državi tijekom Drugoga svjetskoga rata. U sedam godina postojanja u njemu je bilo zatočeno oko 200 000 ljudi, od kojih je polovica umrla. Među zatočenicima bilo je i 200 Hrvata, uglavnom antifašista i domoljuba koji su se usprotivili ustaškoj vlasti u NDH.